safouaneb/arywiki huggingface dataset:
سعيد الكملي

سعيد لكملي هو فقيه و داعية و محدث و استاذ جامعي ف جامعة الحسن الثاني. تولد ف الرباط نهار 21 ماي 1972. عندو شهرة كبيرة ف الوطن العربي بحكم قناتو لي عندو فيها كثر من مليون و نص ف ليوتوب. الكملي مهتم ب المذهب المالكي و لقصص لاسلامية و السيرة النبوية و التاريخ لاسلامي. البدايات و التعليم. تولد سعيد الكملي ف اسرة محافظة ف الرباط، و هاذ الجو اساسي ف تنمية الفضول العلمي و الديني عندو من الطفولة. من صغرو بدا كيتعلم القران و كيحفظ سور مختارة، و كيحضر دروس ف الجامع، و هاذ الشي خلاه ينمي قدرة كبيرة على التركيز و التفكير التحليلي. ف هاد الفترة المبكرة، بدا الكملي يهتم ب لكتوبا الشرعية الكلاسيكية، خصوصًا لكتوبا د الفقه المالكي، و لكتوبا د الحديث، و التاريخ الاسلامي، و هاد الاطلاع المبكر ساعدو باش يبني قاعدة علمية قوية. من بعد، لتاحق سعيد الكملي ب الليسي، و ستامر ف تعليمو الشرعي، و بدا كيبدي هتمام خاص ب فهم السياق التاريخي د لاحداث الاسلامية و ربطها ب المبادئ الشرعية. بعد هاد المرحلة، نتاقل ل دراسة الجامعية ف جامعة الحسن الثاني، و تخصص ف الفقه المالكي و علوم الحديث، و خدا دورات متقدمة ف التاريخ الاسلامي والسيرة النبوية، اللي عطاتو القدرة باش يحلل النصوص و يقارن بينها ب طريقة علمية، مع المحافظة على الاصالة الدينية. المسيرة الدعوية. سعيد الكملي معروف ب الاسلوب المبسط و الواضح ف الشرح و التفسير، اللي خلى بزاف من الناس يتقربو من التعاليم الاسلامية ب طريقة محببة. خلال مسارو الدعوي، كان كيركز على توصيل المعرفة الشرعية للناس العاديين بطريقة عملية و قابلة للتطبيق ف الحياة اليومية، سوا ف الجوامع، الجامعات، ولا ف المؤسسات الثقافية. هتمامو كان مركز على المذهب المالكي، و كيفية تطبيق حكامو ف المجتمع المعاصر، و كيقدم شرح مبسط للتاريخ الاسلامي، السيرة النبوية، و قصص الانبيا، ب هدف تعليم العبرة و القيم الاخلاقية. المحاضرات ديالو كتجمع بين العلم و المعرفة العملية، بحيث كيعطي امثلة حياتية باش المتلقي يفهم مزيان الدروس و يقدر يطبقها. الكملي كيدير حتى محاضرات و ندوات تعليمية للمجتمع، كيشاركو فيها الشباب، العائلات، و حتى الاكاديميين، و كيستعمل اسلوب الحوار و النقاش باش يقرب الناس من فهم الاسلام بشكل علمي و موضوعي، و يزيد يوسع المدارك الثقافية و الدينية.
لجامعة د محمد لخامس

لجامعة د محمد لخامس (بلامازيغية: ⵜⴰⵙⴷⴰⵡⵉⵜ ⵎⴻⵃⴰⵎⵎⴻⴷ ⵍⵅⴰⵎⵉⵙ ⵏ ⵕⵕⴱⴰⵟ)، هي جامعة مغريبية جات ف الرباط، و تاسسات ف 21 دجنبر 1957 بظهير ملكي. هي اول جامعة تبنات من مورا لاستقلال د لمغريب. ف 1992، و من مورا ما كبرات ولاو فيها بزاف د لكليات، تقسمات على جوج: لجامعة د محمد لخامس اݣدال، و لجامعة د محمد لخامس السويسي. ف 2014، تجمعو عاوتاني ف جامعة وحدا، هي لجامعة د محمد لخامس، و اللي فيها دابا 20 كلية ف لمجموع.
لجامعة د كامبريدج

لجامعة د كامبريدج (بلينݣليزية: University of Cambridge)، هي جامعة بريطانية جات ف لمدينة د كامبريدج، ف لينݣليز. تاسسات ف عام 1209، و هي تاني اقدم جامعة ف لبلدان اللي تاتهضر بلينݣليزية، من مورا لجامعة د اوكسفورد. لجامعة د كامبريدج تكلاسات شحال من مرة اول جامعة ف لعالم من حيت لمستوى لعالي د لقراية اللي فيها. قرا فيها 121 واحد ربح لجائزة د نوبل، 11 لواحد ربحو لميدالية د فيلدس، 47 رئيس د بلاد، و 194 واحد قرا فيها ربح ميدالية ف للالعاب لاولمپية.
الليݣا الصبليونية

لاليݣا (ب الصبليونية "LaLiga" ؤلا "Campeonato Nacional de Liga de Primera División") و رسميا لاليڭا ا ايْ سپورت "LaLiga EA Sports" هي لبوطولة اللولة ديال لكورة بين لفراقي ديال الصبليون. لبوطولة تاسسات ف 1929، و اول نسخة ديالها ربحاتها لبارصا. ريال مدريد هيّ لي ربحاتها اكبر عدد د لمرات ب 35 لقب.
لجامعة د أوكسفورد

لجامعة د اوكسفورد (بلينݣليزية: University of Oxford)، هي جامعة بريطانية جات ف لمدينة د اوكسفورد، ف لينݣليز. تاسسات ف عام 1096، و هي اقدم جامعة ف لبلدان اللي تاتهضر بلينݣليزية، و تاني اقدم جامعة ف لعالم اللي ما حبساتش فيها لقراية. تيقراو ف لجامعة د اوكسفورد كتر من 23. 000 طالب ف دقة وحدا، و هي محسوبة من بين احسن لجامعات ف لعالم. قرا فيها 72 واحد ربح لجائزة د نوبل، 28 وزير اول د بريطانيا، تلاتة ربحو لميدالية د فيلدس، و 160 واحد قرا فيها ربح ميدالية ف للالعاب لاولمپية.
لموت ديال ؤري جالوه

ؤري جالوه (مزيود ف 1969 ف كابالا، سيراليون، مات ف 7 يناير 2005 ف ديساو، المانيا) كان لاجئ ف المانيا لي مات ف حريقة شدّات ف صونطر د لّوجوء لي كان فيه. بسباب ضّوروف د لموت ديالو، حيت كان بوحدو ف سيلون ديالو ؤ مربوط معا لفراش ديالو من يديه ؤ رجليه، كان حتيجاج كبير على لمستوى لوطني ف المانيا، ؤ على لمستوى دّولي، سيرتو بسباب رّواية رّسمية بلي كان نتيحار.
قضية د لقتيلة ديال لي يانݣجيي

لقضية د لقتيلة ديال لي يانݣجيي ( ب شّينوية لمبسطة 李洋洁، ب شّينوية تّقليدية 李洋潔، ب لپينيين Lǐ Yángjié) لي كانت طاليبة شينوية ديال لهنداسة لمعمارية، طرات مابين 11 ؤ 13 ماي 2016، ف جّيهة د زاكسن انهالت لالمانية. هاد لحادات كان لقا هتيمام اعلامي كبير ف شّينوا. واحد رّاجل الماني سميتو سيباستيان فليش، حكم عليه لقضاء بلي هوّا لي رتاكب لجاريمة ف 2017، ب حبس مؤبد، ؤ على صاحبتو ب 5 ؤ نص د لحبس حيت عاوناتو ف لجريمة، معا غرامة د 60. 000 ؤرو ليهوم بجوج. نهار لاربع 11 ماي 2016، كانت خرجات لي يانݣجيي من دارها باش تجري ؤ مارجعاتش. يوماين موراها تّكتاشفات لجتة ديالها، ب جروح ف رّاس، ؤ اتار ديال غتيصاب.
لحبس د أݣدز

لحبس د اݣدز كان معتقل سرّي ف لمغريب تخدّم ما بين 1976 و 1983 باش يتحبسو ويتعدبو فيه معتقلين ومخطوفين من بزاف د التنضيمات. التقديرات تا تقول بلي تحبسو فيه ما بين 380 و 400 واحد، منهم بزاف (تقريبا 32) اللي ماتو وتدفنو تمّا بلا ما اتّعلم لعائلات ديالهم، ولا تدار ليهم شهادة د لموت. من بين الناس لي تحبسو ف اݣدز كانو لمجموعات اللي عندهم علاقة بلاحدات ديال 1973، و مجموعات ديال الصحراويين لي كانو مع لپوليزاريو. التاريخ ديالو. كانت لبلاصة اللي كان فيها لحبس قصبة تبنات ف 1948 ف وقت لباشا لݣلاوي ف وسط الدوار د اݣدز، ف لجنوب الشرقي د لمغريب. ف لول د السبعينيات، و من مورا بزاف د لمشاكل السياسية لي وقعات ف لبلاد، ولاّت لقصبة حبس حيت جات ف بلاصة بعيدة و معزولة و ما تاتوصلش خبارها للعالم. كانت الطريق ليها مسدودة، و الناس اللي كانو ساكنين حداها ما كانش عندهم لحق يطلعو للسطوحا ديال ديورهم.
باراك أوباما

باراك حسين اوباما (بلينݣليزية: Barack Hussein Obama، Jr) (تولد ف 4 غشت 1961) هو محامي و كاتب وسياسي ميريكاني. كان هو الرئيس الرابع وربعين ديال لميريكان، و حكم فيها من 2009 حتال 2017. اوباما هو اول رئيس ديال ميريكان اصلو من افريقيا. قبل ما يكون رئيس، كان سيناطور ف لولاية ديال ايلينوي من 1997 ل 2004، و متل لولاية ديالو ف لكونݣريس من 2005 ل 2008. حياتو. تولد باراك اوباما نهار 4 غشت 1961 ف هونولولو، لعاصمة ديال لولاية د هاواي. بّاه كان كيني و مّو ميريكانية، و تلاقاو ف ملّي كانوا تيقراو الروسية بجوج ف لجامعة. ف 1964 تفارقو مع بعضياتهم، و رجع بات باراك لكينيا، و خلا ولدو يكبر مع مّو ف ميريكان. ف 1965، عاود تجوجات مّو مع واحد الراجل من اندونيسيا، سميتو لولو سويطيرو، و تطلقو ف 1980. مصادر. لمزاود. تقدر تزيد شوف بزاف د تّصاور و لمعلومات ديال باراك اوباما ف ويكيميديا كومنز. سّيت رّسمي
محمد أفار

محمد افار كاتب مغريبي اصلو من مدينة اسفي.
حليمة بنݣرعي

حليمة بنݣرعي باحيتة ؤ موطرجيمة ؤ كاتيبة مغريبية. حصلات على ديپلوم د لميتريز ف تّاريخ ف 1985 من كلية الاداب ف رّباط، ؤ كانت ؤستادة د تّاريخ ف كلية الاداب ف قنيطرة ف 1997. نشرات مجموعة د لابحات تّاريخية ؤ روايات.
جورج والكر بوش

جورج والكر بوش (بلينݣليزية: George W. Bush)، ولاّ جورج دابليو بوش، ولاّ جورج بوش "جينيور" الصغير، ولاّ جورج بوش لولد (تولد ف 6 يوليوز 1946) هو بيزنيسمان و عسكري و سياسي ميريكاني. كان هو الرئيس التالت وربعين ديال لميريكان، و حكم فيها من 2001 حتال 2009. بوش عضو د لحزب لجمهوري لميريكاني، و كان هو لحاكم د طيكساس من 1994 ل 2000. تعرفات لوقيتة ديال بوش ببزاف د لحوايج اللي اترو ف لميريكان و لعالم، بحال لاحدات د 11 شتنبر، لحرب على افغانستان ف 2001، و لحرب على لعراق ف 2003. حياتو. جورج بوش هو ولد جورج بوش سينيور (لكبير)، اللي كان تا هو رايس د لميريكان من 1989 ل 1993. خوه جيپ بوش كان حاكم ديال فلوريدا، و جدّو كان سيناطور ف لولاية د كونيكتيكاط. مصادر. لمزاود. تقدر تزيد شوف بزاف د تّصاور و لمعلومات ديال جورج والكر بوش ف ويكيميديا كومنز. سّيت رّسمي
بيل كلينطون

بيل كلينطون (بلينݣليزية: Bill Clinton)، اللي سميتو لاصلية ويليام جيفيرسون كلينطون (تولد ف 19 غشت 1946 ف اركانساس)، هو محامي وسياسي ميريكاني. كان هو الرئيس تنين وربعين ديال لميريكان، و حكم فيها من 1993 حتال 2001. كلينطون عضو د لحزب الديموقراطي، و كان هو لحاكم د اركانساس من 1979 ل 1981، و من 1983 ل 1992. هو تالت اصغر رئيس ف التاريخ د ميريكان (ولاّ رئيس ف 47 عام). بيل كلينطون مجوج مع هيلاري كلينطون، اللي تا هي سياسية. كانت سيناطورة من 2001 ل 2009، وزيرة د لخارجية من 2009 ل 2013، و ترشحات للرئاسة ف 2016، ولكن خسرات مع دونالد طرامپ. مصادر. لمزاود. تقدر تزيد شوف بزاف د تّصاور و لمعلومات ديال بيل كلينطون ف ويكيميديا كومنز.
إسحاق داود عبو

اسحاق داڤيد عبو ؤلا اسحاق بنعبو (مزيود ف 29 ماي 1887 ف كازا، مات ف 22 فبراير 1962 ف نفس لمدينة) كان توارخي ؤ كاتب مغريبي. اسحاق بنعبو كان رائيس د جّماعة د ليهود ف رّباط ؤ موراها ف كازا، ؤ حتا ديال لمجلس سّتيشاري ليهودي د لمغريب. كان عضو ف لمجلس لبلدي د رّباط، ؤ سيكريتير ديال غرفة تّيجارة د رّباط. على لمستوى دّولي كان نايب د رّائيس ديال لجمعية لعامة د صّهاينة، ؤ نايب مرسول ل دّورة 23 ديال لمؤتمر صّهيوني لعالمي لي داز ف لقدس ف 1951. لاعمال. هاد لكتاب تطرجم من طاراف حاييم نحماني ل دّاريجة ليهودية:
خالد ݣدار

خالد ݣدار (مزيود ف 9 مارس 1975 ف رّباط) صحافي ؤ رسّام كاريكاتوري مغريبي. لحياة ؤ لكاريير. خالد ݣدار قرا لقتيصاد ف جامعة محمد لخامس ف رّباط، ؤ موراها تازواقت ف جامعة پاري 8. بدا لكاريير ديالو كا رسّام كاريكاتوري ف 1998 ف دومان ماݣازين لي تسدّات ف 2003 ب سباب كاريكاتورات كان نشرهوم على لماليك محمد سّادس، ؤ ديك سّاعة غادر لمغريب ؤ ستاقر ف فرانسا. تماك شارك ف تاسيس سّيت ديال تّريݣيل بقشيش. كوم. ف 2009 رجع ل لمغريب، ؤ خدم ف المساء ؤ اخبار اليوم. كان مودير د تّحرير ديال مجلة بابوبي لاليكطرونية لي كانت كاتصدر ب دّاريجة، ؤ لي من بعد ولّات كاتّطبع ف لوراق، ؤ تنشرو لاعمال ديالو ف مجموعة د لمجلات ؤ جّورنالات لمغريبية ؤ لعالمية. من بين دّوريات لي كان خدم معاها كاين اخبار اليوم، هيسپريس، دومان ماݣازين، كوريي انطيرناسيونال، لوموند ؤ غيرهوم. لمواجهة معا لقانون. خالد ݣدار عندو توجه حقوقي، ؤ كيحاول يدافع على لحرية د تّعبير ب لكاريكاتور، ؤ ماكيامنش ب "لخطوط لحمرا" سوا تعلق لامر ب طّابوّات سّياسية ؤلا دّينية. من 2000 تال 2016 تعرّض ل 4 د لمتابعات لقضائية ف لمغريب. ف 2009 تّحكم عليه هوّا ؤ توفيق بوعشرين ب 4 سنين د لحبس معا وقف تّنفيد ؤ 50. 000 درهم غرامة ل كل واحد فيهوم، ب تهمة ديال لمس ب لعائلة لملكية ؤ اهانة رّاية، ب سباب كاريكاتور صوّر فيه جّواج ديال لامير مولاي سماعيل بن عبد الله. ف 3 يوليوز 2015، تّحكم عليه ب تلت شهور د لحبس ف قضية د سّكرة ف مكان عام كاترجع ل 2012. جوايز. ف 2010 خدا لجايزة لعالمية ديال حرية د تّعبير ف سپانيا. ف 8 اكتوبر 2016، حصل ݣدّار على "جايزة ليمور ڤاش" Prix de l'humour vache ف فرانسا.
بابوبي

بابوبي مجلة مغريبية ديال لكاريكاتور كانت كاتصدر ب دّاريجة على شكل سيت د لويب ف 2012. موراها تسدّ سّيت ل اسباب مادية، ؤ رجع ف 2016 كا مجلة ورقية سيمانية. لمؤسس ؤ لمودير د تّحرير ديالو هوّا خالد ݣدار. تّوجه د لمجلة. بابوبي عرّفات راسها ب هاد شّكل ف سيت ويب ديالها: بابوبي هاد المرة فالنت ماشي غير موقع الكتروني، بابوبي جريدة الكترونية ساخرة بالمعقول، غتشوفونا كل نهار وكل ساعة وغتبعو معنا الخبر بطريقة ساخرة. بابوبي فالويب كترفع شعار السخرية بالمعقول، يعني كل المواضيع من السياسة حتى للاقتصاد والفن والرياضة والثقافة واخة تكون معقولة، بالرسم الصحفي بالكاريكاتير وبالمقالة الساخرة، حنا غنتريݣلو عليها وغادي نسخرو منها، ومن اي حاجة ممكن تبان ليكم جدية ومعقولة، حيت خط التحرير ديالنا هو النقد والسخرية والغاية ديالنا هي مغرب متسامح مختلف وفيه بزاف ديال الاصوات اللي ميمكنشي نهمشوها، خط التحرير ديالنا ايضا هو الضحك، نضحكو على المواضيع كاملة ونضحكو حتى على راسنا، ربما نقدرو نتعلمو كاملين كيفاش السخرية ممكن تكون رد على بزاف ديال التخربيق اللي غادي فهاد البلاد بلا حسيب بلا رقيب. . بابوبي فالويب ماشي غير رسومات و كاريكاتيرات و خبيرات ولا سكوپات، بابوبي فالويب فيديوهات پودكاستر ميكرو طروطوار، وبزاف ديال المواد بالصورة والفيديو وحنا عوالين على التفاعل ديالكم والانتقادات ديالكم حتى هي، واذا ضحكتو علينا غتكونو فهمتو اشنو هي بابوبي. بابوبي مجموعة من الرسامين الصحفيين والصحفيين اللي ماشي رسامين، اتفقو باش يغيرو شوية فهاد الضومين اللي بدا يموت بسبب قلة الابداع، هاد الصحفيين والرسامين عوالين عليكم، كونو معاهم وتبعو المسيرة، الكاريكاتير هو المراة ديال هاد المجتمع اللي كلشي كيتخبا منها.
محمد بن البشير بوسلام

محمد بن البشير بوسلام (مزيود ف 1948 ف اسفي) باحت ؤ كاتب مغريبي. شاد ليسونص ف تّاريخ و ديپلوم د لميتريز من كلية د الاداب و لعولوم لانسانية ف رّباط، و خدا دّوكتورا من نفس لكلية. خدم ف مديرية لمناهج ف وزارة تّربية لوطنية.
شكري البكري

شكري البكري (مزيود ف 1969 ف تطوان) اعلامي ؤ كاتب مغريبي. البكري قرا لاداب سّپنيولي ف رّباط، ؤ من 1990 كان خدام ف لاعداد ديال لخبار ب سّپنيولية. ف 1998، مشا ل طّاليان ؤ خدم موراسيل ل قنوات د قطر ؤ لكويت. ف عام 2000، رجع ل لمغريب ؤ خدم ف اداعة ميدي ان، فين ساهم ف اعداد برامج بحال "اصوات مغاربية"، "كتاب لاسبوع"، ؤ "حدائق التراث العربي". ف 2003، مشا ل دوزيم ؤ خدم فيها تال 2007، فاش رجع مرة خرة ل ميدي 1.
عبد الواحد مبرور

عبد الواحد مبرور اكاديمي ؤ ؤستاد د تّعليم لعالي ؤ سياسي مغريبي. لحياة ؤ لكاريير. خدا ميتريز ف لّانڭويستيك ف 1989 من كلية د لاداب ؤ لعولوم لانسانية ف فاس، ؤ ف 1999، خدا دوكتورا د دّولة ف لاداب لفرانساوي من كلية د لاداب ؤ لعولوم لانسانية ف جامعة بوشعيب دّكالي ف جّديدة. ؤ ولّا رائيس ديال شعبة لفرانساوية ؤ نايب د لعاميد ف نفس لكلية. ؤ ف 2009 ولّا عاميد ديال لكلية. ؤ قبل من داكشي. كان ايضا رائيس ديال رّابطة لمغريبية لفرانساوية. ف 11 فبراير 2021، تعيّن عبد الواحد مبرور مودير ديال لمدرسة لعالية د تّربية و تّكوين لي تابعة ل جامعة بوشعيب دّكالي. مبرور عضو ف حيزب تّيحاد شّتيراكي ؤ كان فاز ب مقعد ف جماعة جّديدة ف نّتيخابات لمحلية د 2003. كان ساهم ايضا ف لاصدار ديال اول ديكسيونير داريجة-داريجة ف 2017، لي هوّا "قاموس الدارجة المغربية" لي نشراتو مؤسسة زاڭورة. اعمال. لؤستاد عبد الواحد مبرور عندو عاداد كبير د لاعمال لاكاديمية، من بينها:
خليل امغرفاوي

خليل امغرفاوي اكاديمي ؤ باحت ؤ كاتب روائي مغريبي. خدام ؤستاد جاميعي ف كلية د لاداب ؤ لعولوم لانسانية ف جامعة بوشعيب دّكالي ف جّديدة. خليل امغرفاوي عندو ديپلوم د دّراسات لمعمقة DEA من جامعة نانسي 2 ف فرانسا شدو ف 1987، ؤ موراها خدا دوكتورا ف عولوم د لّوغة من نفس لجامعة ف 1993. ؤ هوّا مودير ديال مركز د لّوغات ف كازا، ؤ مستشار اعلامي معا عاداد د لاصدارات ؤ لمجلات، منها "جي ام" لي تابعة ل وزارة شّباب ؤ رّياضة. ؤ كان كيكتب بشكل مداوم ف جورنال ليزيكو. كان شرف ايضا على لاصدار ديال اول ديكسيونير داريجة-داريجة ف 2017، لي هوّا "قاموس الدارجة المغربية" لي نشراتو مؤسسة زاڭورة، معا عبد الواحد مبرور ؤ عبد الله شكايري. اعمال. لؤستاد امغرفاوي عندو عاداد كبير د لابحات ؤ لمنشورات لاكاديمية، ؤ روايات. من بين لانتاجات ديالو:
عبد الله شكايري

عبد الله شكايري اكاديمي ؤ باحت مغريبي ؤ ؤستاد موساعيد ف جامعة لاخوين ف ايفران. شكايري متخصص ف لّانڭويستيك د لعربية، ؤ عندو بزاف د لابحات لمنشورة ف لّانڭويستيك نّضرية، ؤ كتيساب لعربية كا لوغة اجنبية. ؤ هوّا مستشار دولي ف صّيناعة لموعجامية ب لعربية، ؤ لمصاوبة ديال دوزان پيداڭوجي ديال تدريس لعربية ؤ دّاريجة. كان حاصل على ليصونس ف لّانڭويستيك د لعربية من جامعة محمد لخامس ف 1989، ؤ خدا ديپلوم د دّراسات لمتعمقة ف جامعة پاري 8 ف 1990، على لمورفولوجيا ؤ لفونولوجيا د لعربية. ف 1994 خدا دّوكتورا ديالو من جامعة پاري 8 ف فرانسا على لبنية د جّدور د لكلمات ف لّوغة لعربية، ؤ دوكتورا د دّولة من جامعة محمد لخامس ف رّباط عام 1999 ف لّانڭويستيك. كان ساهم ايضا ف لاصدار ديال اول ديكسيونير داريجة-داريجة ف 2017، لي هوّا "قاموس الدارجة المغربية" لي نشراتو مؤسسة زاڭورة، معا عبد الواحد مبرور ؤ خليل امغرفاوي.
ݣابرييل بن سمحون

ݣابرييل ؤلا جبريل بن سمحون (مزيود ف 3 ماي 1938 ف صفرو، توفى ف 11 يوليوز 2024) هوّا اكاديمي ؤ مونتيج د لافلام ؤ كاتب روائي ؤ مسراحي اسرائيلي من اصل مغريبي. بن سمحون هاجر معا فاميلتو ل اسرائيل فاش كان عندو 9 سنين. بعض لاعمال لادابية ؤ لمسراحية ديالو فيها تاتير ديال تّقافة لمغريبية، ؤ كيهضر فيها على لهجرة د ليهود لمغاربا ل اسرائيل. حياتو. جدّ ݣابرييل بن سمحون، رافاييل يعقوب بنسمحون، كان حاخام ؤ دايان (قاضي يهودي) ف فاس ؤ الف كتوبا على لقانون ليهودي. بّاه داود بنسمحون كان خدّام نجّار، ؤ مّو رينا بنسمحون الّفات كتاب على لكوزينة لمغريبية. لفاميلة هاجرات ل اسرائيل ف 1947 حارݣين، ؤ لباطو ديالهوم تشد من طاراف سّلطات لبريطانية ؤ بقاو مدة ف قبرص. موراها تسيفط جبريل بن سمحون على عمر د 10 سنين معا خوه صّغير ل اسرائيل، ؤ بقاو ف مؤسسة خاصة ب لاطفال حتا لتاحقو بيهوم واليديهوم. بّاه شارك ف لحرب د اسرائيل ف 1948، ؤ موراها ستاقرو ف مدينة حيفا. كاينين بزاف د لافراد ديال فاميلة بنسمحون لي باقين مدفونين ف لمقبارة ليهودية د فاس. من 1956 تال 1962 كان دار سّربيس لاجباري د لعسكر. بن سمحون دار لاداب ؤ دّراسات تّوراتية ف لجامعة لعبرية د لقدس، ؤ مشا موراها ل سوربون ف فرانسا فين خدا دوكتورا ف لمسرح ؤ صيناعة د لافلام. كان ؤستاد ف شّعبة د لافلام ؤ تّلفازة ؤ فنون لمسرح ف جامعة تل ابيب تال 2006. ؤ ؤستاد زاير ف عاداد د لجامعات ف لميريكان، بحال جامعة نيويورك، جامعة كاليفورنيا لوس انجيليس، ؤ جامعة كورنيل. لباحت لمغريبي لعياشي لعدراوي طرجم جوج اعمال ديالو ل لعربية، ؤ علن بلي ف طور طرجامة واحد منهوم، "ماليك مغريبي"، ل دّاريجة. ݣابرييل بن سمحون مجوج ؤ عندو تلاتة د لولاد. لاعمال. افلام.
زلزال د لحسيمة 2004

وقع زلزال لحسيمة د 2004 ف 24 فبراير معا سّاعة 02:27:47 ب توقيت لمحلي حدا لاكوط شمالية د لمغريب. وصلات قوة زلزال ل 6. 3 ف سلوم ريشتر، ؤ وصلات شّدة ديالو ل IX "(عنيف)" ف لقياس د ميركالي. توفا بين 628 و 631 واحد، تجرحو 926 واحد، ؤ تشردو تقريبان 15000 واحد ف نواحي د لحسيمة، امزورن ؤ بني عبد الله. زلزال. هاد زلزال وقع حدا لمركز د زلزال لي ضرب لحسيمة ف 26 ماي 1994 ؤ وصلات لقوة ديالو ل 6. 0 درجات، ؤ تجرح فيه بنادم واحد ؤ اتر بزاف على ديور لي مبنية ب طوب. ضرر. تلاحض بلي وقعات شروخ ونهيارات ارضية بين اجدير ؤ بني عبد الله ؤ تسجل اكبر تسارع ارضي فيه 0. 24 ڭرام حدا امزورن. هزات رتيدادية. تسببات بزاف د لهزات رتيدادية ف لموت د تلاتة د ناس علقليلة ؤ تدمرات ديور ضعافو بسباب زلزال. وقع هاد زلزال حدا طّرف شرقي د لحزام د جبال رّيف، لي هو طرف من لحدود بين صّفيحة لافريقية ؤ لؤراسية.
بوريس ييلتسين

بوريس نيكولايڤيتش ييلتسين (ب رّوسية Борис Николаевич Ельцин) (تولد ف 1 فبراير 1931 - مات ف 23 ابريل 2007 ف موسكو) كان سياسي سوڤييتي وروسي. كان هو اول رايس ديال لفيديرالية د روسيا من 1991 ل 1999. ييلتسين كان عضو د لحزب الشيوعي السوڤييتي من 1961 ل 1990، و تعرف ف 1987 ملّي كان اول واحد قدم لاستقالة ديالو من لمكتب السياسي د لحزب. لوقت اللي حكم فيها ييلتسين روسيا كانت صعيبة، تحولات فيها لبلاد من الشيوعة لليبيرالية، و دازت من ازمة قتصادية وبزاف د لحروب (جوج حروب ف الشيشان، و حرب ف داڭستان). ف ديك لوقيتة نيت، ستاغلو عدد قليل د لبزناسة لفرصة باش يربحو بزاف د لفلوس، و تعرفو بسميت "لاوليڭارش".
ليوطي

لوي هوبير ݣونزالڤ ليوطي (ب لفرانسوية: Louis Hubert Gonzalve Lyautey)، تزاد ف 17 نونبر 1854 ف نونسي ؤ مات ف 21 يوليوز 1934 ف توري، كان سياسي ؤ عسكري فرانساوي. شارك ليوطي ف لحروب د لاندوشين و ماداݣاسكار، وكان هو اول موقيم عام ف وقت لحماية لفرانساوية على لمغريب من 1912 ل 1925. ف 1917 كان لوقت قصير هو لوزير د لحرب د فرانسا. ف 1921 خدا لݣراد د ماريشال، و ف 1931 تدارت تصويرتو ف الصفحة اللولا د لمجلة د تايم. ليوطي مشهور بزاف ب لخدمة اللي دار ف لمغريب، و كاين اللي كيعتابرو هو اللي اسس الدولة لمغربية لعصرية و بزاف من لمؤسسات ديالها. ف وقتو تدارو الراية و النشيد لوطني د لمغريب اللي باقي تيتخدّمو تال دابا. لمدينة د قنيطرة ف الشمال لغربي د لمغريب تبنات ف وقت ليوطي، و كانت مسمية عليه (پور ليوطي)، قبل ما تتبدل سميتها مورا لاستقلال.
عبد الإله بنهدار

عبد الاله بنهدار هوّا كاتب مسراحي ؤ سيناريست مغريبي. عندو بزاف د لاعمال لمسراحية ؤ سيناريوات تيليفيزيونية ؤ وتائقية لي تعرضات ؤلا باقة غادي تّعرض ف لمسارح ؤ لقنوات د لمغريب.
عبد الرحمان الطاهري الجوطي الحسني

عبد الرحمان الطاهري الجوطي الحسني (مزيود ف 1939 ف فاس) هوّا كاتب مسراحي مغريبي. خدا ديپلوم د دّولة كا مستشار ف تّربية شّعبية من لمعهد لوطني لفرانساوي ف پاري عام 1969. كان مودير د لمعهد لوطني د شّباب و تّربية شّعبية ف غابة معمورة. ؤ رائيس مكتب نّشر تّقافي، ؤ موراها رائيس دّيپارطومو د تّقافة شّعبية ف وزارة شّباب و رّياضة. الّف و طرجم و قتابس بزاف د لمسراحيات من رّيپيرطوار لعالمي.
سانطا كروز دي لا مار پيكينيا

سانطا كروز دي لا مار پيكينيا (لي كاتعني حرفيا "صّليب لمقدس د لبحر صغير") كانت مستعمرة صبليونية ف لاكوط لجانوبية لغربية د لمغريب، قدام لڭزيرات د لكاناري، تاسسات ف 1478 كا مركز د لبيع ؤ شرا فيه قصبة. كانت كاينة حدا واحد لمرجة (من تما جات سميتها) ما بعيداش بزاف علا راس جوبي. خدات هاد لمستعمرة لاهمية ديالها من بلاصتها ف لبيع ؤ شرا د لعبيد من صحرا لكبيرة، ؤ ناس لي تشدو كانو كيديوهم يخدمو ف لاراضي د لقصب د سكار ف ڭزيرات د لكاناري. جراو سعديين ف 1524 علا صبليون من هاد لمنطاقة. مورما تخلاو عليها، لبلاصة ب ضبط د سانطا كروز دي لا مار پيكينيا مابقاتش معروفة، ل درجة ملي سيطرو صبليون ف 1916 علا ساحل د راس جوبي، لي داخل فيه هاد لبلاصة، عطاوه سمية جديدة، پويرطو كانسادو. لبلاصة كاتسما دابا فم اڭوتير ؤهي قريبة من طرفاية. من جيهة خرة، ف نص د لقرن تسعطاش، ف لوقيتة د تقسيم د افريقيا، كان عند فرانصا ؤ صبانيا مطالب معاكسة علاود شمال افريقيا، ؤ ولات صبانيا مهتمة ب لقلعة ديالها لي تالفة ف لعصور لوسطانية. وافقات لمملكة شّريفة باش تعطي تدبير د لبلاصة (لي مامحدداش ب ضبط) ل صبانيا ف تيفاقية واد راس د 1860، لي حلات لحرب صبليونو-مغريبية. مورما جا واحد لوفد صبليوني ل فاس ف 1877، تدارت لجنة مغربية صبليونية مشتاركة باش تحدد لبلاصة د سانطا كروز دي لا مار پيكينيا. هاد لجنة حددات ب لغلط لبلاصة د سانطا كروز دي لا مار پيكينيا ف افني، لي ف لحقيقة بعيد ب 480 كيلوميطر شمال د لقلعة لاصلية. سّلطان لمغريبي قبل ب هاد تحديد ف 1883، واخا لحدود ماترسماتش ف داك لوقت ؤ كان علا لحتيلال صبليوني لفيعلي يتسنا حتال 1934.
كاس إفريقيا د 2021 - مرحلة لإقصاء لمباشر

مرحلة لاقصاء لمباشر ديال كاس افريقيا د 2021 هيّا لمرحلة تّانية ؤ لّخرة ديال كاس افريقيا د 2021. بدات ف 23 يناير 2022 ؤ سالات ف 6 فبراير 2022. لفراقي لماهلين. لفراقي جّوج لّولين من كلا ڭروپ تاهلو نيشان، ب لاضافة ل 4 د لفراقي لّولين من مجموع لفراقي لي جاو ف لمرتبة تّالتة ف كلا ڭروپ. لماتشات.
إل ݣراندي طوطو

طه فحصي، لمعروف بال ݣراندي طوطو (بلحرف اللاتيني: El Grande Toto) هو راپور مغريبي تولد نهار 3 غشت 1996 ف الدار لبيضا. فحصي كان اكتر واحد تسمع ف سپوتيفاي من ݣاع لفنانا اللي كيغنيو بشي لهجة عربية ف 2020 (تسمع كتر من 20، 3 مليون مرة و 958، 2 الف ساعة)، و تشافو لاغاني ديالو ف يوتوب كتر من 300 مليون مرة. طوطو تيغني بلعربية و لفرانساوية و لينݣليزية، و ربح ف 2020 لجائزة د احسن مغني د لهيپ هوپ ف جوائز الترفيه لافريقية د لميريكان. السمية. ختار طه فحصي سميتو الفنية "الݣراندي طوطو" باش تشبه لسميت الراپور لي بان عام 2012 و2011 لي سميتو طوطو رينا، و هاد السمية كاتشير فنفس الوقت لرايس د المافيا الطاليانية طوطو رينا. حياتو. تزاد طه ؤ كبر ف حي بنجدية ف كازا، ماتت مو ؤ هو ف عمر صغير بسباب لكونصير، كيف ما اثر عليه الحادث ديال الحريق ديال دارهم. كان طه فحصي من صغرو عزيز عيله الراپ ؤ كان تايشطح "الكرامپ". الخلافات. ف مؤتمر صحفي ف مدينة الرباط، نهار 24 شتنبر 2022، تسول طوطو على لكماية د الحشيش اللي تايجرمو القانون الجنائي المغريبي، طوطو دافع على لكماية دالحشيش و قال: "«تانكمي الحشيش، ومن بعد؟ تانجيبو منين زعما؟ راه تانجيبو غير من الدورة، غير من كتامة، بيناتنا غير 300 كلم على فين كاين المنبع ديال الحشيش، معروفة عالميا، ؤ بنادم تايجي من العالم كامل باش يكمي الحشيش هنايا… لfix جينا نقولو بلي بنادم تايتاثر بفنان، واش انا كميت كثر من بوب مارلي؟ واش انا كميت كثر من سنوپ ضوݣ؟ … لكن ماشي ضروري هاد الناس لي خلاوني نكمي لحشيش… ""شهر اكتوبر 2022 عتاذر طه فحصي بعد مادارت هضرتو المشاكل. و تعتاقل بسباب الدعاوي لي ترفعو ضدو من عند تلاتة ديال الفنانين ؤ صحفي ؤ بوليسي، ؤ تفتح تحقيق فݣاع التصريحات ديالو لي قبل. ݣال محامي طه بلي ماخاصش نخدموه كوسيلة لتصفية الحسابات السياسية. بعد مدة تسحبو الدعاوي من المحكمة ب ستثناء الصحافي المغريبي لي عايش ف بلجيكا محمد تيجيني. و قررات النيابة العامة ف الدار البيضا تطلق صراحو ب كفالة د 20 الف درهم.
حفيظ البدري

حفيظ البدري زوّاق (فنان تشكيلي)، ؤستاد ديال لفن ؤ كاتب ؤ موخريج مسراحي ؤ مومتيل مغريبي. ف 6 اكتوبر 2015، تعيّن البدري مندوب ديال وزارة تّقافة ف اقليم نّاضور. حفيظ البدري تخرّج من لمعهد لعالي د لفن لمسراحي و تّنشيط تّقافي ف رّباط، ؤ عندو ديپلوم د لميتريز ف نّقد و دّراماطورجيا. ؤ كان ديجا شد نفس لمنصب ديال مندوب تقافي ف نّاضور و دّريوش ف 2011. ؤ كان ايضا مندوب تقافي ف لحسيمة من 2010 تال 2011. على حساب بعض لمصادر لاخبارية، حفيظ البدري كان عندو دور كبير ف تنشيط لحركة تّقافية ف نّاضور ؤ ف رّيف بشكل عام، ف لعقد تّاني ديال لقرن واحد ؤ عشرين، ب انشاء ؤ تاطير مهرجانات، ندوات، مؤتمرات تقافية ؤ ورشات د تّكوين. هادشي جعل نّاضور تولي مركز تقافي موهيم ف لمغريب، على حساب نفس لمصادر. اعمال. مسراحيات. حفيظ البدري كتب ؤ دار لاخراج ديال عاداد د لمسرحيات ب دّاريجة، ؤ رّيفية ؤ لعربية، ؤ متّل ف لبعض منهوم. تمتيل (وان مان شو). حفيظ البدري متل ف مسرحيات د وان مان شو (عرض ديال شخص واحد) تلفازة. حفيظ البدري كان متّل ف مسلسل مغريبي "سير حتى تجي"، ؤ ف اشهارات دازو ف تّلفازة. انشطة تقافية. كا مندوب ؤ منشط تقافي، ؤ ؤستاد د لفن، شارك حفيظ البدري ف بزاف د لمهرجانات ؤ تّضاهورات لفنية، سوا ف لمغريب ؤلا ف لخاريج، ؤ اطر لبعض منها، على ود نّهوض ب لفن ف منطقة نّاضور ؤ نواحيها. قضية د اشهار وفا سلف. حفيظ البدري كان رفع قضية ضد شركة د لانتاج د لاشهارات حيت ماخلّصاتوش لمستحقات ديالو د تّمتيل ف اشهار ديال شركة وفا سلف. تال حدود 2011، لقضية ماتحلّاتش، ؤ على حساب سّيت د لخبار هيسپريس، لموحامي ديالو نساحب من لقضية بسباب ضغوطات ؤ لپاج د فيسبوك ديال تّضامن معاه تهاكات.
لحبيب بورݣيبة

لحبيب بورݣيبة (تولد ف 3 غشت 1903 - مات ف 6 ابريل 2000 ف لمنستير)، كان محامي و قايد وطني و سياسي تونسي. كان هو اول رايس ديال لجمهورية د تونس من مورا لاستقلال ديالها. بقا رئيس ل 30 عام (من 25 يوليوز 1957 ل 7 نونبر 1987) حتا دار عليه لوزير اللول د ديك الساعة، زين لعابدين بنعلي نقيلاب و بزّز عليه يبقا ف دارو تا مات. ف لوقت اللي حكم فيه تونس، دار بورݣيبة بزاف د لقوانين و لاصلاحات، ف التعليم و لمساواة بين الراجل و لمرا و لاقتصاد. ولكن ف نفس لوقت كانو بزاف ديال لانتقادات عليه باللي ما كانش ديموقراطي، و كان ݣاع بدل الدستور باش يقدر يرد راسو رسميا "رايس لديما" ف 1975.
عبد الله الغازي

عبد الله الغازي زجال ؤ كاتب مسراحي ؤ سيناريست ؤ موخريج سينيمائي مغريبي. اعمال. اخراج. عبد الله الغازي دار لاخراج ديال مجموعة د لافلام: